Diari Oficial de la Generalitat Valenciana


Sumari del DOGV 9374, del 04-07-2022 (2022/6102)

RESOLUCIÓ de 21 de juny de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'adopta i fa pública la decisió favorable a la modificació del plec de condicions de la Denominació d'Origen Protegida Magrana Mollar d'Elx / Magrana d'Elx.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9374

Data del DOGV
:   04-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6102


Data del document
:   21-06-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 21 de juny de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'adopta i fa pública la decisió favorable a la modificació del plec de condicions de la Denominació d'Origen Protegida Magrana Mollar d'Elx / Magrana d'Elx. [2022/6102]  
En data 26 de maig de 2022, la Junta Rectora del Consell Regulador de la Denominació d'Origen Protegida Magrana Mollar d'Elx / Magrana d'Elx, va adoptar la decisió de sol·licitar a la Conselleria d'Agricultura, Desenvolupament Rural, Emergència Climàtica i Transició Ecològica la modificació del seu plec de condicions, amb la finalitat de substituir el mesurament d'un paràmetre fisicoquímic del suc de magrana per un altre més adequat i precís.  
Amb data 1 de juny de 2022 es va presentar una sol·licitud de modificació davant de la Conselleria d'Agricultura, Desenvolupament Rural, Emergència Climàtica i Transició Ecològica.  
- Acta de la Junta Rectora del Consell Regulador de 26 de maig de 2022, en la qual s'adopta l'acord de sol·licitar la modificació del plec.  
  
- Descripció del mètode de mesura utilitzat actualment per a determinar l'acidesa i justificació de per què resulta més adequat substituir la mesura d'acidesa per la de pH (annex VIII).  
- Plec de condicions amb les modificacions introduïdes.  
- Document únic amb les modificacions introduïdes.  
  
La justificació d'aquesta modificació és la necessitat de substituir el mètode utilitzat actualment per a la determinació de l'acidesa, ja que presenta unes certes dificultats tant per al mesurament en camp com en magatzem i, a més, els valors que s'obtenen presenten una certa variabilitat, i per aquest motiu resulten poc fiables. Per això, es considera el mesurament del pH com a mètode alternatiu, ja que el pH és un paràmetre habitual en la determinació de la qualitat fisicoquímica del suc de magrana i que està relacionat amb l'acidesa.  
D'altra banda, el maneig dels mesuradors de pH portàtils fa més pràctica la mesura en camp i els valors obtinguts són de major fiabilitat. Els valors de pH i d'acidesa han sigut determinats durant les dues últimes campanyes i s'observa que totes dues determinacions van en la mateixa línia. Actualment s'obté l'índex de maduresa, que es calcula a partir de l'acidesa, per la qual cosa, pel fet de no mesurar ja aquest paràmetre, no podria calcular-se l'índex de maduresa, i ha de ser per tant eliminat del plec de condicions.  
La tramitació d'aquesta modificació ha de realitzar-se de conformitat amb el que es disposa en l'article 53 del Reglament (UE) número 1151/2012, del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentaris (DOUE L343/1, 14.12.2012), i conformement amb el procediment establit en el Reial decret 1335/2011, de 3 d'octubre, pel qual es regula el procediment per a la tramitació de les sol·licituds d'inscripció de les denominacions d'origen protegides i de les indicacions geogràfiques protegides en el registre comunitari i l'oposició a aquestes (BOE 251, 18.10.2011), en la seua redacció vigent.  
D'acord amb el que es disposa en el Reial decret 1335/2011, abans esmentat, es va procedir a revisar la sol·licitud i la documentació aportada per a comprovar que es complia amb el que s'estableix en l'article 53 del Reglament (UE) 1151/2012 abans esmentat. Una vegada finalitzats els tràmits anteriors i vista la proposta de resolució de la Direcció General de Desenvolupament Rural, escau adoptar una decisió favorable a aquesta modificació del plec de condicions, així com fer-la pública juntament amb el plec de condicions actualitzat, d'acord amb el que s'estableix en el Reglament (UE) número 1151/2012, del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentaris.  
Per tot el que s'ha exposat, d'acord amb el que es preveu en l'article 119 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOGV 8590, 12.07.2019), en relació amb les competències que corresponen a aquesta conselleria, es resol:  
Primer  
Adoptar i fer pública la decisió favorable a la modificació menor del plec de condicions de la Denominació d'Origen Protegida Magrana Mollar d'Elx / Magrana d'Elx, una vegada comprovat que es compleixen els requisits del Reglament (UE) número 1151/2012, del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentaris.  
  
Segon  
Publicar la versió del plec de condicions i document únic en la qual s'ha basat aquesta decisió favorable en la pàgina web de la Conselleria d'Agricultura, Desenvolupament Rural, Emergència Climàtica i Transició Ecològica, en els següents enllaços:  
http://www.agricultura.gva.es/pc\_granadamollarelche  
https://agroambient.gva.es/documents/971040497/099198035/NY-TKOCJWB-XDQAV-8894  
  
Aquesta resolució exhaureix la via administrativa i contra aquesta pot interposar-se, potestativament, un recurs de reposició davant del mateix òrgan que la dicta, en el termini d'un mes, o interposar directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en l'article 10 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 21 de juny de 2022.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.